મરતા પહેલા રાહુલ સાથે થયેલા ફોનમાં વાતચીતમાં પ્રત્યુષાએ કહ્યું હતું કે, હું અહીં મારા કામને વેચવા માટે નહોતી આવી. એક્ટિંગ કરવા માટે આવી હતી. કામ કરવા માટે આવી હતી. જો તે આજે મને ક્યાં લાવી ઉભી રાખી દીધી છે. રાહુલ તને જરાય ખ્યાલ નથી કે હું આજે કેટલું ખરાબ અનુભવી રહી છું. પ્રત્યુષાએ રાહુલ પર આરોપ લગાવતા કહ્યું કે તે મારૂ નામ ખરાબ કરી નાંખ્યું છે. તું મતલબી છે. લોકો મારા વિશે વાતો કરે છે. મારા માતા-પિતાને ખરાબ કહી રહ્યાં છે. રાહુલ હવે બધુ ખતમ થઇ ગયું છે. હું ખતમ થઇ ગઇ છું. મરી ગઇ હું. પછી રાહુલે પ્રત્યુષાને વિશ્વાસ અપાવ્યો કે તે અડધા કલાકમાં ઘરે આવે છે. જેના જવાબમાં પ્રત્યુષાએ કહ્યું કે અડધા કલાકમાં બધુ જ ખતમ થઇ જશે.